Հավելված

ՀՀ էկոնոմիկայի նախարարի

2024 թվականի ————— -ի

N —— հրաման

**ՊԱՅՄԱՆԱԳԻՐ N**

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԿԼԻՆԻԿԱԿԱՆ ՓՈՐՁԱՐԿՈՒՄՆԵՐԻ, ԿԵՆՍԱՀԱՄԱՐԺԵՔՈՒԹՅԱՆ ՀԵՏԱԶՈՏՈՒԹՅՈՒՆՆԵՐԻ ԻՐԱԿԱՆԱՑՄԱՆ ՓՈԽՀԱՏՈՒՑՄԱՆ ՏՐԱՄԱԴՐՄԱՆ

ք. Երևան «——»————— 202—թ.

Հայաստանի Հանրապետության Էկոնոմիկայի նախարարությունը, (այսուհետ՝ Նախարարություն) ի դեմս Նախարարության գլխավոր քարտուղար \_\_\_\_\_\_\_\_\_\_\_\_\_\_\_\_\_\_ -ի, ով գործում է Նախարարության կանոնադրության հիման վրա, մի կողմից, և————————— ով գործում է ընկերության կանոնադրության հիման վրա/պետական գրանցման հիման վրա/, (անձնագիր/ նք. AA 0000000, տրված 00.00.0000թ. 000-ի կողմից) (այսուհետ՝ Շահառու) մյուս կողմից (այսուհետ երկուսը միասին Կողմեր), **հիմք ընդունելով Հայաստանի Հանրապետության կառավարության 2024 թվականի մարտի 7-ի «Հայաստանի Հանրապետությունում կլ**ինիկական փորձարկումների, կենսահամարժեքության հետազոտությունների իրականացման փոխհատուցման ծրագիրը հաստատելու **մասին» N 349-Ն որոշումը (այսուհետ՝ Որոշում)** և Հայաստանի Հանրապետության կառավարության 202\_\_ թվականի \_\_\_\_\_\_\_\_\_-ի \_\_\_\_-ի «Հայաստանի Հանրապետության 202\_\_ թվականի պետական բյուջեի կատարումն ապահովող միջոցառումների մասին» N. \_\_\_\_\_-Ն որոշումը, կնքեցին սույն պայմանագիրը (այսուհետ՝ Պայմանագիր) հետևյալի մասին։

1. **ՊԱՅՄԱՆԱԳՐԻ ԱՌԱՐԿԱՆ**
   1. Շահառուն պարտավորվում է կատարել ——————————— կլինիկական փորձարկումներ (հետազոտություններ) կամ ——————————————— կենսահամարժեքության հետազոտություններ, իսկ Նախարարությունը պարտավորվում է Շահառուին տրամադրել փոխհատուցում՝

1) կլինիկական փորձարկումների ծախսերի 50%-ի չափով, բայց ոչ ավելի, քան յուրաքանչյուր հետազոտության համար 25 մլն դրամ.

2) կենսահամարժեքության հետազոտությունների ծախսերի 50%-ի չափով, բայց ոչ ավելի, քան յուրաքանչյուր հետազոտության համար 30 մլն դրամ։

1. **ԿՈՂՄԵՐԻ ԻՐԱՎՈՒՆՔՆԵՐ ԵՎ ՊԱՐՏԱԿԱՆՈՒԹՅՈՒՆՆԵՐ**

**2.1 Նախարարությունն իրավունք ունի։**

2.1.1 Պայմանագիրը միակողմանի լուծել եթե կլինիկական փորձարկման կամ կենսահամարժեքության հետազոտության ավարտից հետո Պայմանագրի 2.4.4 կետով սահմանված փաստաթղթերի ոչ ամբողջական լինելու և դրանցում թերությունների առկայության դեպքում` Շահառուին տեղեկացնելուց հետո, 5 աշխատանքային օրվա ընթացքում ճշգրտված փաստաթղթերը չի ներկայացվում Նախարարություն։

**2.2 Նախարարությունը պարտավոր է։**

2.2.1 Շահառուի կողմից Նախարարություն ներկայացրած՝ սույն պայմանագրի 2.4.4 կետով սահմանված փաստաթղթերի ամբողջական լինելու դեպքում՝ շահառուի հետ 10 աշխատանքային օրվա ընթացքում կնքել փոխհատուցում տրամադրելու մասին համաձայնագիր։

2.2.2 Համաձայնագիրը կնքելու օրվան հաջորդող 10 աշխատանքային օրվա ընթացքում փոխհատուցման գումարը փոխանցել Շահառուին՝ ծրագրի՝ տվյալ տարվա համար նախատեսված ֆինանսական միջոցների առկայության պարագայում։

2.2.3 Փոխհատուցման ենթակա գումարը փոխանցել Շահառուի հաշվարկային հաշվին՝ անկանխիկ եղանակաով։

**2.3 Շահառուն իրավունք ունի։**

2.3.1 Անհրաժեշտության դեպքում ստանալ պարզաբանումներ Որոշման դրույթների վերաբերյալ.

**2.4 Շահառուն պարտավոր է։**

2.4.1. Պահպանել Որոշմամբ սահմանված պահանջները

2.4.2. Փոխհատուցման հայտի ներկայացման պահի դրությամբ չունենալ չկատարված հարկային պարտավորությունները գանձելու վերաբերյալ հարուցված վարչական վարույթ.

2.4.3. Կլինիկական փորձարկումները կամ կենսահամարժեքության հետազոտություններն իրականացնել մինչև շահառուի կողմից ներկայացված հայտում նշված ժամկետի ավարտը։

2.4.4. Նախարարություն ներկայացնել ՀՀ առողջապահության նախարարությունից ստացված կլինիկական մշտադիտարկման հաշվետվությունը, հետազոտության իրականացումը հիմնավորող փաստաթղթերը (հետազոտություն իրականացնող սուբյեկտի կողմից շահառուին տրամադրված համապատասխան հաշվարկային փաստաթուղթ և վճարումը հավաստող փաստաթուղթ)՝ փաստացի կատարված ծախսերի (կլինիկական փորձարկումների կամ կենսահամարժեքության հետազոտությունների համար կատարված վճարի) վերաբերյալ։

1. **ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)**

3.1 Սույն պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն պայմանագիրը կնքելուց հետո, և որը կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով սահմանված պարտավորությունների կատարումը։ Եթե անհաղթահարելի ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել պայմանագիրը` այդ մասին նախապես տեղյակ պահելով մյուս կողմին։

1. **ՊԱՅՄԱՆԱԳՐԻ ԳՈՐԾՈՂՈՒԹՅԱՆ ԺԱՄԿԵՏԸ**

4.1. Սույն Պայմանագիրն ուժի մեջ է մտնում կողմերի ստորագրման պահից և գործում է մինչև կողմերի՝ Պայմանագրով ստանձնած պարտավորությունների ողջ ծավալով կատարումը։

4.2. Կլինիկական փորձարկման կամ կենսահամարժեքության հետազոտության ավարտը նախատեսվում է 20\_\_\_ թվականի \_\_\_\_\_\_\_\_\_\_\_\_\_-ին։

1. **ՊԱՅՄԱՆԱԳՐԻ ԼՈՒԾՄԱՆ, ՓՈՓՈԽՄԱՆ ԵՎ ՎԵՃԵՐԸ ԼՈՒԾՎՈՒՄ ԿԱՐԳԸ**

5.1 Պայմանագիրը կարող է փոփոխվել և լուծվել Կողմերի համաձայնությամբ՝ ծրագրի պահանջների պահպանմամբ։ Պայմանագրի փոփոխման կամ լուծման վերաբերյալ համաձայնությունը կնքվում է գրավոր։

5.2 Սույն պայմանագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերը լուծվում են Հայաստանի Հանրապետության օրենսդրությամբ սահմանված կարգով։

1. **ԱՅԼ ՊԱՅՄԱՆՆԵՐ**

6.1. Սույն Պայմանագիրը կնքված է հայերեն լեզվով, երկու օրինակից և \_\_\_ էջից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ։

6.2. Եթե հայտով նախատեսված՝ պետությունից ակնկալվող փոխհատուցման գումարի չափը գերազանցում է հայտի ներկայացման օրվա դրությամբ ծրագրի իրականացման նպատակով տվյալ տարվա պետական բյուջեի մասին օրենքով տվյալ տարվա համար սահմանված ֆինանսական միջոցների մնացորդը, և շահառուն համաձայնել է փոխհատուցում ստանալ այդ մնացորդի չափով, ապա փոխհատուցումը տրամադրվում է այդ մնացորդի չափով, բայց ոչ ավելի, քան Պայմանագրի 1.1 կետում նշված չափերը։

6.3 Սույն Պայմանագրով չնախատեսված դրույթները կարգավորվում են Որոշմամբ սահմանված կարգով։

1. **ԿՈՂՄԵՐԻ ՀԱՍՑԵՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՆԱԽԱՐԱՐՈՒԹՅՈՒՆ** | **ՇԱՀԱՌՈՒ** |
| ՀՀ էկոնոմիկայի նախարարություն  Հասցե`  0010, ք. Երևան, Մհեր Մկրտչյան 5  ՀՀ ֆինանսների նախարարության  գործառնական վարչություն  Հ/Հ  ՀՎՀՀ 02698604  ՀՀ Էկոնոմիկայի նախարարության  գլխավոր քարտուղար | ***\_\_\_\_\_\_\_\_\_\_\_\_\_\_\_\_\_\_\_***  Հասցե՝ ՀՀ \_\_\_\_\_\_\_ մարզ,  \_\_\_\_\_\_\_\_\_ համայնք,  \_\_\_ փողոց, տուն \_\_\_\_  անձնագիր \_\_\_\_\_\_\_\_\_\_\_,  տրվ. \_\_\_\_\_\_\_\_թ., -ի կողմից  Հեռ.+374 \_\_\_\_\_\_\_\_\_\_\_  «\_\_\_\_\_\_\_\_\_\_ԲԱՆԿ» -ԲԸ  ՀՎՀՀ ———————  Հ/Հ ———————— |
| \_\_\_\_\_\_\_\_\_\_\_\_\_\_\_\_\_\_  (ստորագրություն) Կ.Տ | \_\_\_\_\_\_\_\_\_\_\_\_\_\_\_\_\_\_  (ստորագրություն) Կ.Տ |